ΧΩΡΕΣ ΑΝΑΜΟΝΗΣ

 ΑΝΤΩΝΗΣ ΤΟΛΑΚΗΣ

 ΨΑΡΡΩΝ 21 ,ΑΓΙΑ ΠΑΡΑΣΚΕΥΗ

 ΤΗΛ.6944740935

 EMAIL: antonis.tolakis@gmail.com

1. ΕΣΩΤΕΡΙΚΟ . ΤΗΛΕΦΩΝΙΚΟΣ ΘΑΛΑΜΟΣ . ΜΕΡΑ .

(Fade in)

Ο Μ. , ένας νέος άνδρας έως 30 ετών ,οικονομικός μετανάστης ,με ταλαιπωρημένη όψη ,με βρώμικα κα φθαρμένα ρούχα ,βρίσκεται στον τηλεφωνικό θάλαμο ενός αστυνομικού τμήματος. Έχει σχηματίσει έναν αριθμό στο καντράν και φέρνει το ακουστικό στο αυτί του. Ακούει τον τηλεφωνητή.

 ΤΗΛΕΦΩΝΗΤΗΣ

 Η κλήση σας είναι σε αναμονή. Παρακαλούμε μην κλείσετε

 αν δεν…..

(fade out)

2 . ΕΞΩΡΕΡΙΚΟ . ΣΤΟΑ ΔΗΜΟΣΙΑΣ ΥΠΗΡΕΣΙΑΣ . ΜΕΡΑ .

Ο Μ. περιμένει μαζί με άλλους μετανάστες στην ουρά ,η οποία εκτείνεται αρκετά μέτρα έξω ,προς τη στοά ,όπου βρίσκεται η είσοδος μιας Δημόσιας Υπηρεσίας. Ανάμεσα στα πηγαδάκια των μεταναστών , ο Μ. δείχνει μοναχικός και αμήχανος ,σχεδόν φοβισμένος.

 ΔΗΜΟΣΙΟΣ ΥΠΑΛΛΗΛΟΣ

 Όσοι είστε για άδεια παραμονής και άδεια εργασίας θα

 ξαναρθείτε την άλλη Τετάρτη.

3 . ΕΞΩΤΕΡΙΚΟ . ΔΡΟΜΟΣ . ΜΕΡΑ .

Ο Μ. κάθεται σε ένα πεζούλι, δίπλα σε ένα φανάρι. Έχει το κεφάλι του μέσα στα χέρια του . Μόλις το φανάρι γίνει κόκκινο, σηκώνεται και παίρνει το λάστιχο απ ΄ το κουβά που έχει στο πλάι του. Κατευθύνεται στο πρώτο αυτοκίνητο και καθαρίζει το παμπρίζ.

4 . ΕΞΩΤΕΡΙΚΟ . ΠΛΑΤΕΙΑ . ΝΥΧΤΑ .

Μια μικρή πλατεία στο κέντρο της πόλης. Στα παγκάκια κάθονται παρέες μεταναστών και συζητούν. Στα παρτέρια ,κάτω απ ΄ τα δέντρα ,μερικοί είναι ξαπλωμένοι. Άλλοι κοιμούνται σε αυτοσχέδια παραπήγματα από χαρτόκουτα ,νάυλον και ξύλινες παλέτες. Ο Μ. κάθεται μόνος του σε ένα πεζούλι. Βγάζει απ ΄ τη τσέπη του ένα σάντουιτς και ξετυλίγει αργά το περιτύλιγμα.

ΤΟΛΑΚΗΣ ΑΝΤΩΝΗΣ σ.1

5 . ΕΞΩΤΕΡΙΚΟ . ΣΤΟΑ ΔΗΜΟΣΙΑΣ ΥΠΗΡΕΣΙΑΣ . ΜΕΡΑ .

Ο Μ. περιμένει στην ουρά έξω από την είσοδο της δημόσιας υπηρεσίας .Τον πλησιάζει ένας καλοντυμένος κύριος.

 ΚΥΡΙΟΣ

 Σε μια εβδομάδα σας βγάζω νόμιμα χαρτιά.

Μερικοί μετανάστες που περιστοιχίζουν τον Μ. στρέφουν την προσοχή τους στον καλοντυμένο κύριο.

 ΚΥΡΙΟΣ

 Νόμιμα και γρήγορα . 500 Ευρώ ο καθένας.

6 . ΕΞΩΤΕΡΙΚΟ . ΔΡΟΜΟΣ . ΜΕΡΑ .

Ο φωτεινός σηματοδότης δείχνει κόκκινο, ο Μ. πηγαίνει να καθαρίσει ένα τζάμι, αλλά ο οδηγός τον σταματάει με μια κίνηση του χεριού. Στα επόμενα δύο αυτοκίνητα οι οδηγοί του συμπεριφέρονται με τον ίδιο τρόπο.

7 . ΕΣΩΤΕΡΙΚΟ . ΤΗΛΕΦΩΝΙΚΟΣ ΘΑΛΑΜΟΣ . ΜΕΡΑ .

Ο Μ. περιμένει με το ακουστικό στο αυτί.

 ΤΗΛΕΦΩΝΗΤΗΣ

 Η κλήση σας είναι σε αναμονή. Παρακαλούμε μην κλείσετε

 αν δεν ακούσετε σήμα κατειλημμένο.

8 . ΕΞΩΤΕΡΙΚΟ . ΔΡΟΜΟΣ . ΜΕΡΑ .

Ο φωτεινός σηματοδότης δείχνει πράσινο. Ακούγονται έντονα κορναρίσματα. Υπάρχει μποτιλιάρισμα. Ένας οδηγός χτυπάει τα δάχτυλα στο τιμόνι εμφανώς εκνευρισμένος και κορνάρει. Ο Μ. επιμένει κι απλώνει με το λάστιχο τη σαπουνάδα στο τζάμι. Ο οδηγός ενεργοποιεί τους υαλοκαθαριστήρες, ανοίγει την πόρτα και κάνει να βγεί έξω.

 ΟΔΗΓΟΣ

 Δεν θέλω ρε φίλε. Αφού στο ΄πα. Δε στο ΄πα ; Μαλάκας είσαι;

ΤΟΛΑΚΗΣ ΑΝΤΩΝΗΣ σ.2

9 . ΕΞΩΤΕΡΙΚΟ . ΔΡΟΜΟΣ . ΣΟΥΡΟΥΠΟ .

Ο Μ. περπατάει ανάμεσα σε ακινητοποιημένα από το μποτιλιάρισμα αυτοκίνητα. Το βλέμμα του πέφτει σε ένα πολυτελές αυτοκίνητο. Στο κάθισμα του συνοδηγού υπάρχει ένας χαρτοφύλακας – τσάντα. Το παράθυρο είναι ανοιχτό κι ο Μ. στέκεται και την κοιτάζει χωρίς να είναι σίγουρος γι ΄ αυτό που πρόκειται να κάνει. Τελικά αρπάζει την τσάντα με μια απότομη κίνηση και τρέχει ανάμεσα στα αυτοκίνητα. Ακούγεται η κόρνα ενός περιπολικού που βρισκόταν πιο πίσω κι είχε οπτική γωνία με το σκηνικό. Βλέπουμε τον φάρο το περιπολικού που ανάβει.

10 . ΕΣΩΤΕΡΙΚΟ . ΤΗΛΕΦΩΝΙΚΟΣ ΘΑΛΑΜΟΣ . ΜΕΡΑ .

Ο Μ. κλείνει το ακουστικό. Ο αστυνομικός που τον συνοδεύει του φοράει τις χειροπέδες.

11 . ΕΣΩΤΕΡΙΚΟ . ΚΕΛΙ . ΜΕΡΑ .

Ο αστυνομικός οδηγεί τον Μ. στο κελί του αστυνομικού τμήματος. Ο Μ. ακουμπάει με την πλάτη στην κλειστή πόρτα του κελιού. Στο απέναντι κελί ένας άλλος μετανάστης πλησιάζει τα κάγκελα κι απευθύνεται στον αστυνομικό.

ΜΕΤΑΝΑΣΤΗΣ

 Κύριε Νίκο. Δεν μπορώ άλλο εδώ.

ΑΣΤΥΝΟΜΙΚΟΣ

 Ρε Ρασίντ. Μη με πρήζεις. Σου ΄πα . Υπομονή.

ΜΕΤΑΝΑΣΤΗΣ

 Τρείς μήνες εδώ. Περιμένω και τίποτα.

 ΑΣΤΥΝΟΜΙΚΟΣ

 Η χώρα σου σε έβαλε στην αναμονή Ρασίντ. Όχι εμείς.

 Αν δε σε δεχτούν πίσω, θα περιμένεις εδώ.

Ο Μ. ακουμπάει το κεφάλι ανάμεσα στα σίδερα της σιδερένιας πόρτας του κελιού και κλείνει τα μάτια του.

(fade out)

 ΤΕΛΟΣ

ΤΟΛΑΚΗΣ ΑΝΤΩΝΗΣ σ.3